Urgut tumanida yana bitta bayroq qad rostladi

Samarqand viloyati Urgut tumanidagi Jartepa chegara posti yaqinida tutqichi va ustuni bilan birga balandligi 62 metr bo‘lgan davlat bayrog‘i qad rostladi. Bu haqda viloyat hokimligining Telegram-kanali xabar berdi.

Ushbu bayroq qad ko‘tarishi munosabati bilan bayram tadbiri tashkil etildi. Bayram tadbirida tuman hokimligi, nuroniylar so‘zga chiqib, o‘zbek xalqi g‘ururi va kelajakka bo‘lgan ishonchining mujassam ifodasi hisoblanmish davlat bayrog‘i qad rostlashi munosabati bilan tuman ahlini muborakbod etdi.
Shuningdek, tadbir davomida urgutlik yoshlar ishtirokida velomarafon o‘tkazildi.